Ահա և «Արմենիա» հեռուստաընկերությանը տված հարցազրույցի ժամանակ նա անուղղակի, բայց ամենայն վստահությամբ ու շեշտադրված կերպով տվեց բոլոր հարցերի պատասխանները։ Այն է՝ խորհրդարանական ընտրություններում հաղթել է ՀՀԿ-ն և իրենց է վերապահված 2018-ին ձևավորել կառավարություն ու նշանակել վարչապետ։ Այսինքն Սերժ Սարգսյանի պաշտոնավարման հավերժացումն այլևս օրինական հիմք ունի և որևէ ընդդիմադիր քաղաքական ուժ չի կարող կասկածել այդ հեռանկարի դեմ (խոսքն այն ուժերի մասին է, որոնք բացառում են հակասահմանադրական պայքարն ու գործում են բացառապես սահմանադրական ճանապարհով)։ Այսպիսով Սերժ Սարգսյանից պահանջվում է միայն հայտարարել այն, ինչն արդեն իսկ ակնհայտ է։